ירדן תוסייה כהן

ירדן תוסייה כהן (נולדה ב-4 ביולי 1992) היא שחקנית טלוויזיה, תיאטרון וקולנוע ישראלית, הידועה בתפקיד שירה בסדרה "מתים לרגע". תוסייה כהן נולדה וגדלה בשכונת ארנונה בירושלים, כבת הצעירה מבין שלושה ילדים. נכדתו של שלמה תוסייה כהן, מבכירי עורכי הדין הפליליים בישראל. גם אביה, אחיה ודודה עוסקים במשפטים. בת דודתה היא הכוריאוגרפית יסמין גודר. חלק לא מבוטל מילדותה העבירה בקיבוץ רמת רחל. למדה בבית הספר התיכון הגימנסיה העברית בירושלים. בשנים 2011–2013 שירתה כמש"קית חינוך ביחידה 8200. לאחר שחרורה מהצבא למדה בסטודיו בסל"ה - הסטודיו לאמנויות התיאטרון מיסודו של יורם לוינשטיין בתל אביב, והיא בוגרת מחזור 2016 של בית הספר. כיום מתגוררת בתל אביב. ביוני 2024 נישאה לאביב בירן. בשנת 2014 השתתפה יחד עם גלוריה בס בקליפ לשיר Move On של להקת Garden City Movement בבימויו של מיכאל מושונוב המתאר מערכת יחסים לסבית. הקליפ נבחר להיות קליפ השנה על ידי ערוץ MTV ישראל, ככזה היה הנציג של ישראל בתחרות הקליפים העולמית של MTV, והתמודד בקטגוריית קליפ השנה בפסטיבל הקולנוע של לוס אנג'לס (אנ'). בשנת 2015 השתתפה בעונה השלישית של סדרת הנוער "החממה", בתפקיד עופרי. ביוני 2017, הופיעה בתפקיד הראשי בעונה השנייה של הסדרה "מתים לרגע" בתפקיד של שירה. באותה שנה התארחה גם בסדרת הטלוויזיה "פלאשבק" בערוץ הילדים בתפקיד דנית. בשנת 2018, שיחקה בהצגה "מול כולם" בבימויו של משה קפטן בתיאטרון השעה. בשנת 2019, החלה לשחק בתיאטרון חיפה בהצגה "של מי החיים האלה". כמו כן, הצטלמה לסרטו של אדם קלדרון "השחיין". הסרט הוקרן בבכורה עולמית בפסטיבל הקולנוע ירושלים 2021. ב-2020, השתתפה בהצגה "הילדים של כולנו" בתיאטרון הארצי לנוער. במרץ אותה שנה השתתפה בסדרה "הדבר הגדול המיוחד" של כאן 11. בשנת 2021, השתתפה בתפקיד ראשי בסדרה "החנות שיש בה הכל" של כאן 11, בתפקיד דנה. בנוסף, התארחה בדרמה היומית "מלכת היופי של ירושלים" כג'יזל ושיחקה בהצגת התיאטרון ג'ונגל בווילה בתיאטרון תמונע. כמו כן, בשנה זו הצטלמה לסרטם של בני פרדמן ודרור קרן "הום" בתפקיד הראשי, לצד השחקן רועי ניק. ב-2022 שיחקה במחזה חשמלית ושמה תשוקה בבימויו של עודד קוטלר. ב-2023 פורסם שהיא לוהקה לעונה השלישית של "טהרן" בכאן 11, לצידה של ניב סולטן. באותה שנה שיחקה בסרט הפעולה האמריקאי "המהנדס" של הבמאי הישראלי דני א. אביכזר, וכיכבה בסרט הדרמה הישראלי "בית", לצדו של רועי ניק. ירדן תוסייה כהן, ברשת החברתית אינסטגרם ירדן תוסייה כהן, במיזם "אישים" לתיעוד היצירה הישראלית ירדן תוסייה כהן, במסד הנתונים הקולנועיים IMDb (באנגלית) כרטיס שחקן באתר הסוכנות של זוהר יעקובסון תומר קרן, הכיתה המעופפת, מעריב ירושלים, 28 באוגוסט 2016, באתר סל"ה הכירו את ירדן תוסייה כהן – מתים לרגע, באתר HOT סמדר שיר, כתום עולה, באתר "ידיעות אחרונות", 20 ביולי 2021 אלכסנדר כץ, 'מתים לרגע' של HOT תשודר בערוץ המד"ב האמריקאי DUST, באתר אייס, 16 בספטמבר 2019 נוי טל, תתחילו לשנן: כוכבי הנוער החדשים שנראה על המסך, פרוגי 01/09/2016 בכורה: קליפ ראשון ל-Garden City Movement, באתר וואלה, 21 במרץ 2014 אלינה רבינוביץ', עופר שכטר חושף: "גל גדות הייתה אמורה לשחק במתים לרגע", באתר פרוגי, 18/06/2017 ננו שבתאי, "של מי החיים האלה": בהצגה הזאת חסרה תנועה רגשית אמיתית, באתר הארץ, 19 במאי 2019 סהר שלו, אדם קלדרון חוזר בסרט חדש לקריירת השחיין שלו שהסתירה את זהותו המינית, באתר הארץ, 19 באוגוסט 2021 השחיין -בימוי: אדם קלדרון, פסטיבל הקולנוע ירושלים 2021 יעקב בר-און, ‏"מתנה לכל שחקן": ירדן תוסייה-כהן מככבת ב"החנות שיש בה הכל", באתר מעריב אונליין, 7 ביוני 2021 ג'ונגל בווילה בתיאטרון תמונע תיאטרון, באתר www.habama.co.il